
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO KĖDAINIŲ RAJONO SAVIVALDYBĖS ADMINISTRACIJOS KĖDAINIŲ MIESTO SENIŪNIJAI NUOMOTI PATALPĄ

[bookmark: _GoBack]2024 m. balandžio 26 d. Nr. TS-113
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 1 ir 5 dalimis, atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, Kėdainių rajono savivaldybės administracijos Kėdainių miesto seniūnijos 2024 m. kovo 7 d. raštą Nr. SJD-42 „Dėl patalpos nuomos“, Kėdainių rajono savivaldybės taryba n u s p r e n d ž i a:
1. Leisti Kėdainių rajono savivaldybės administracijos Kėdainių miesto seniūnijai 10 metų viešojo konkurso būdu išnuomoti Kėdainių rajono savivaldybei nuosavybės teise priklausančią 23,31 kv. m bendro ploto patalpą (indeksas 3) administraciniame pastate, plane pažymėtame 1B3p, unikalus numeris 5398-0025-4015, esančiame Kėdainių m., S. Jaugelio-Telegos g. 2.
2. Nustatyti pradinę 1 kv. m nuomos kainą – 8 Eur per mėnesį.
3. Įgalioti Kėdainių rajono savivaldybės administracijos Kėdainių miesto seniūnijos seniūną organizuoti viešą nuomos konkursą, pasirašyti 1 punkte nurodyto turto nuomos sutartį, perdavimo–priėmimo aktą ir informaciją apie sudarytą nuomos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Statybos ir turto skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

